b'\n_START_ARTICLE_\nAfna\n_START_SECTION_\nPoimenovanje\n_START_PARAGRAPH_\nBeseda afna, ki pogovorno pomeni opica, se uporablja po zgledu iz nem\xc5\xa1\xc4\x8dine (Klammeraffe, prvotno \xc2\xbbopica obe\xc5\xa1alka\xc2\xab). Zaradi \xc5\xbeargonskega prizvoka besede afna so \xc5\xa1tevilni posku\xc5\xa1ali najti bolj\xc5\xa1o slovensko ustreznico. Med predlogi so bili na primer pol\xc5\xbeek, ajka, ad.\n_START_SECTION_\nE-po\xc5\xa1ta\n_START_PARAGRAPH_\nPo iznajdbi e-po\xc5\xa1te so iskali \xc5\xa1e neuporabljen znak za standardni nabor znakov ASCII, s katerim bi nedvoumno lo\xc4\x8dili ime uporabnika in ra\xc4\x8dunalnika v e-po\xc5\xa1tnem naslovu. Ray Tomlinson je v ta namen uporabil znak @.\n_START_SECTION_\nPisave\n_START_PARAGRAPH_\nV jeziku koalib, ki ga govorijo v Ju\xc5\xbenem Sudanu, se uporablja latini\xc4\x8dna pisava z nekaterimi dodatnimi znaki, med njimi afni podobnim znakom, ki v arabskih tujkah zaznamuje \xc4\x8drko ain. Predlog iz leta 2004 za vklju\xc4\x8ditev \xc4\x8drke (ina\xc4\x8dice z veliko in malo pisavo) v sistem Unicode je bil zavrnjen, zaradi ve\xc4\x8djega tveganja pri napadih v e-po\xc5\xa1to v primeru vklju\xc4\x8ditve tega znaka._NEWLINE_V zapisovaju jezika indijanskega plemena Yuchi, \xc5\xbeive\xc4\x8dega v Oklahomi, uporabljajo znak @ za zapisovanje glasu [\xc3\xa6], kot v angle\xc5\xa1ki besedi at.'